DreamWorks Animation

„DreamWorks Animation SKG, Inc.“ – JAV animacijos studija, įsikūrusi Glendeile, Kalifornijoje, kurianti pilnametražius animacinius filmus bei televizijos programas. Įmonė kol kas yra išleidusi 25 animacijos filmus, tarp kurių yra „Šrekas“, „Madagaskaras“, „Kung Fu Panda“ bei „Kaip prisijaukinti slibiną“. 2012 m. spalį iš savo sukurtų filmų „DreamWorks“ visame pasaulyje uždirbo 10 mlrd. dolerių.Movie Brands Sorted by Total Gross – Box Office Mojo Keturios iš kompanijos animacijų („Šrekas 2“, „Šrekas 3“, „Šrekas. Ilgai ir laimingai“ bei „Madagaskaras 3“) yra 50-ties visų laikų daugiausiai uždirbusių filmų sąraše.

 Istorija 

 1994–2004 m. 

1994 m. spalio 12 d. „DreamWorks SKG“ įkūrė trys ryškūs pramogų pasaulio veikėjai – direktorius ir prodiuseris Steven Spielberg, muzikos vadovas David Geffen bei buvęs „Disney“ kino studijos vadovas Jeffrey Katzenberg.
Naujoji studija pritraukė begales jaunų bei perspektyvių kino kūrėjų, menininkų iš buvusios Spielberg animacijos studijos „Amblimation“. Pirmieji prisijungė jau 1995 m., kai buvo baigtas paskutinis jų pilnametražis animacinis filmas, o likusieji – 1997 m., galutinai užsidarius studijai.

1995-siais „DreamWorks“ pasirašė bendradarbiavimo sutartį su „Pacific Data Images“ ir suformavo naują uždarąją akcinę bendrovę „PDI“. Ši naujoji sąjunga davė puikią pradžią kompiuterizuotų animacinių filmų kūrimo procese pradėdama nuo „Skruzdėliuko Z“ pasirodymo 1998–aisiais. Tais pačiais metais „DreamWorks SKG“ sukūrė „Egipto princą“, kuriame buvo panaudota mišri technika – tiek kompiuterinės animacijos (CGI) technologijos, tiek tradicinės animacijos technika.
1997–siais „DreamWorks“ pradėjo bendradarbiauti su britų stop kadro animacijos studija „Aardman Animations“, ieškodama pagalbos stop kadro animacinio filmo „Viščiukų maištas“ paruošiamuosiuose darbuose. Vėliau jie pratęsė savo bendradarbiavimą dar keturiems papildomiems filmams. Kurdami stop kadro animacinius filmus kartu su „Aardman“, jie aprėpė ir sujungė net tris pagrindinius animacinių filmų stilius, įskaitant ir kompiuterinę bei tradicinę animacijas. Ši partnerystė leido „DreamWorks“ dalyvauti ir įsilieti į sustabdyto kadro animacinių filmų gamybą Bristolyje ir taip pat „Aardman“ pavyko sudalyvauti keleto CGI animuotų filmų kūrime Jungtinėse Valstijose.
2000–siais „DreamWorks SKG“ įkūrė naująjį savo padalinį „DreamWorks Animation“, kuris gamintų abiejų stilių (CGI ir tradicinės animacijos) animuotus pilno metro filmus. Jau kitais metais pasirodęs filmas „Šrekas“ pelnė pirmąjį „Oskaro“ apdovanojimą, geriausio animacinio filmo nominacijoje. Dėl akivaizdžios ir neginčijamos CGI animacinių filmų sėkmės, tais pačiais metais „DreamWorks Animations“ nusprendė visiškai atsisakyti tradicinės animacijos technikos ir visiškai pasinerti į kompiuterizuotų animacinių filmų industriją. Pradedant „Šreku 2“ ir baigiant visais kitais įmonės filmais, kurių dalį jie kūrė kartu su „Aardman“, visi jie turėjo būti būtent CGI stiliaus. Taip pat „DreamWorks“ tapo pirmąja kino studija tais pačiais metais išleidusia du kompiuterizuotus savo animacinius filmus – tai „Šrekas 2“ ir „Visa tiesa apie ryklį“.

Animacijos padalinys 2004 m. spalio 4 d. buvo atskirtas į Jefffrey Ketzenberg vadovaujamą kompaniją, pavadinimu „DreamWorks Animation SKG, Inc“. Taip pat „DreamWorks Animation“ išlaikė savo susidomėjimą bei bendradarbiavimą su „PDI/DreamWorks“ padaliniu. Jie susitarė, jog pastarasis platins „DreamWorks Animation“ kurtus animacinius filmus iki 2010 m. gruodžio 20 d. arba tol, kol jie sukurs 12 naujų animacinių filmų.

 Nuo 2004 m. iki dabar 
2006 m. sausio 31 d. „Paramount Pictures“ įsigijo „DreamWorks SKG“, o kartu gavo ir teisę visame pasaulyje platinti visus animacinius filmus, įskaitant ir anksčiau išleistus „DreamWorks Animation“ produktus. Ši teisė turėjo galioti iki 13-os naujų „DreamWorks Animation“ animacinių filmų išleidimo arba iki 2012 m. gruodžio 31 d.

Spėjus išleisti tris iš penkių filmų, partnerystė su „Aardman“ pasibaigė po „Srovės nublokšti“ premjeros 2006 m. lapkritį. Pareiškimas buvo pristatytas prieš filmo premjerą, spalio 3 d., nurodant „kūrybinius skirtumus“ kaip priežastį. „DreamWorks Animation“ išlaikė bendrą teisę į visų filmų, pastatytų kartu su „Aardam“, nuosavybę, išskyrus filmą „Volisas ir Gromitas: kepalo ir mirties reikalas“, į kurį jie išsaugojo tik pasaulinio platinimo teisę.

2007 m. kovo 13 d. „DreamWorks Animation“ paskelbė išleisiantys visus filmus, pradedant „Monstrai prieš ateivius“ stereoskopiniu 3D formatu. Kartu su „Intel“ jie išvystė naują 3D filmų kūrimo technologiją „InTru3D“.

2008 m. „DreamWorks Animation“ praplėtė savo kūrybą į Indiją, kur įkūrė specialų padalinį „Technicolor“ kompanijos viduje, pavadintą „DreamWorks Dedicated Unit“. Iš pradžių „DDU“ dirbo su televizijai skirtais projektais, kaip „Kalėdinis Madagaskaras“ bei Š„rekas. Helovinas“ ir DVD projektais. Sukūrus animacijas daliai „Batuotas katinas“, jie ėmė prisidėti prie pilnametražių filmų kūrimo.

Nuo 2009 m. studija buvo pastovus žurnalo „Fortune“ 100-o „Geriausių darbdavių sąrašo svečias“. Kaip vienintelė pramogų pasaulio įmonė sąraše, ji buvo įvertinta 47-ąja vieta 2009 m., 6-ąja – 2010 m., 10-ąja 2011 m., 14-ąja 2012 m., bei 12-ąja 2013 m.. Kompanija buvo vertinama jos darbuotojų už atvirumą, bendradarbiavimo kultūrą ir nemokamus pusryčius bei pietus – privalumą, kurio nebuvo galima rasti daugelyje kitų įmonių.

2010 m. „DreamWorks Animation“ skelbė ketinanti išleisti 5 pilno metro animacinius filmus per dvejus metus. Vis dėlto šie planai buvo pakeisti ir po 2012 m. Katzenberg pareiškė, „kad kino studija susilaikys nuo šio gamybinio skubėjimo, netgi tuo atveju, jei tai reikštų ankstesnio įmonės pareiškimo apie ambicingus įmonės planus ignoravimą.“ 2010 m. „DreamWorks Animation“ tapo pirmąja kino studija, kuri per metus išleido tris CGI-animuotus filmus.

Tais pačiais metais „DreamWorks Animation“ sukūrė naują padalinį pavadinimu „MoonBoy Animation“. Padalinio pirmąja laida buvo bendras darbas su „Fox Television Animation“ – „Neighbors from Hell“.

2012 m. vasario 17 d. „DreamWorks Animation“ paskelbė apie savo ir „China Media Capital“ „Shanghai Media Group“ ir „Shanghai Alliance Investment“ rizikingą sumanymą steigti pramogų kompaniją pavadinimu „Shanghai Oriental DreamWorks Film & Television Co“, kuris sutrumpintai vadintas „Oriental DreamWorks“. Šis naujas sumanymas turėtų išvystyti ir gaminti originalią kinų animaciją bei vaidybinius filmus, skirtus Kinijai ir visam pasauliui. Kompanija taip pat teiks gyvas pramogas, kurs teminius pramogų parkus, žaidimus ir vartojamuosius produktus. „Oriental DreamWorks“, kurios 45 % akcijų priklauso „DreamWorks Animation“, o 55 % – partneriams iš Kinijos, pradėjo veiklą 2012 m. rugpjūčio 6 d., turėdami 350 milijonų dolerių vertės kapitalą. Norėdami kurti animacinius filmus „37 Entertainment“, Kinijos animacijos studija, įdarbino 175 darbuotojus, kurie jau buvo dirbę su keletu „DreamWorks Animation“ televizinių projektų. Pirmąjį jų sukurtą animacinį filmą, „Kung Fu Panda 3“, planuojama išleisti 2016 m. Tai bus bendras jų ir „DreamWorks Animation“ darbas, kurio viena trečioji dalis sukurta Kinijoje. Pirmasis originalus studijos animacinis filmas bus išleistas 2017 m. Kasmet studija planuoja išleisti po naują animacinį filmą. Vaidybinį filmą tikimasi išleisti per dvejus metus. Sąjunga su Kinijos partneriais planuoja įrengti pramogų kompleksą pavadintą Dream Center. Šis pramogų kompleksas statomas Šanchajuje, o į jį investuota net 2,7 mlrd. JAV dol. Jame bus įrengta keletas teatro salių, taip pat kino teatrų, parduotuvių, galerijų, viešbučių, restoranų bei didžiausias pasaulyje IMAX ekranas.

2012 m. liepą „DreamWorks Animation“ laimėjo 155 milijonų dolerių vertės siūlymą įsigyti „Classic Media“, kuriems priklausė daugiau nei 450 pramogų šeimai ir daugiau nei 6100 animacinių ir vaidybinių TV serialų, įskaitant tokius kaip „Kasparas, draugiškasis vaiduoklis“, „Lesė“, „Rokis ir Bulvinklis“, „Rudolfas Raudonnosis“, „Netikšunis“, „Gumby“, „Storulis Albertas“, „Frosty the Snowman“, „Daržovių šalyje“ ir „Where’s Waldo?“. „Classic Media“ buvo pervadinta į „DreamWorks Classics“.

Anot „Los Angeles Times“ laikraštyje esančio pranešimo, „DreamWorks Animation“ tarėsi su „Sony Pictures“ dėl tolimesnio filmų, tokių kaip „Krudžiai“ ir „Turbo“, platinimo. Pranešime taip pat paminėta, jog „Sony“ galimai užsiims platinimu Jungtinėse Valstijose, o „20th Century Fox“ tvarkys tarptautinį platinimą. Taip pat buvo paskelbta apie galimai atnaujintą sandėrį su „Paramount“, tačiau tik sutinkant su pastarajai labiau priimtinomis sąlygomis. Vis dėlto 2012 m. rugpjūtį „DreamWorks Animation“ pasirašė penkerių metų platinimo sutartį tiek vidaus, tiek tarptautinei rinkai.

 Partnerystė 
 „DreamWorks Animation“ yra puikiai besiklostančiuose santykiuose su „HP“ ir naudoja išskirtinai tik „HP“ serverius ir darbo stotis. 2005 m. „DreamWorks Animation“ tapo partneriais su „HP“ norėdami įvesti HP Halo Telepresence Solutions technologijas, kurios leidžia žmonėms skirtingose vietose bendrauti akis į akį realiu laiku.

 2005 m. „AMD“ pasirašė 3 metų sutartį pasižadėdami tiekti procesorius „DreamWorks Animation“ įmonei. Šie santykiai nutrūko 2008 m. ir „DreamWorks“ paskelbė, jog ateityje savo produkcijai jie naudos „Intel“ procesorius.

 2010 m. liepos 4 d. „DreamWorks Animation“ ir „Royal Caribbean International“ paskelbė apie savo strategišką susivienijimą. „DreamWorks Animation“ 2011 m. balandžio 27 d. paskelbė apie savo planus pristatyti savo veikėjus į kurortus, priklausančius „Gaylord Entertainment“ Nešvilyje, Orlande, Dalase ir Vašingtone.

 Apdovanojimai 
Kino meno ir mokslo akademijos apdovanojimuose kategorijoje už geriausią animacinį filmą „Dreamworks“ studija buvo nominuota net 9 kartus. Iš jų du filmai tapo laimėtojais šioje kategorijoje. Tai yra „Šrekas“ bei „Volisas ir Gromitas: kiškiolakio prakeiksmas“. Būtent šie filmai gavo ir Tarptautinės animacijos asociacijos įsteigtą Annie apdovanojimą kaip geriausi animuoti pilnametražiai filmai tais metais.

 Filmografija 

 Pilnametražiai filmai 
#PavadinimasIšleidimo dataRežisieriaiBiudžetasPelnasRotten Tomatoes1Skruzdėliukas Z1998 m. spalio 2 d.Eric Darnell
Tim Johnson42–105 mln. JAV dolerių171,8 mln. JAV dolerių92%2Egipto princas1998 m. gruodžio 18 d.Brenda Chapman
Steve Hickner
Simon Wells70 mln. JAV dolerių218,6 mln. JAV dolerių79%3Kelias į Eldoradą2000 m. kovo 31 d.Bibo Bergeron
Don Paul95 mln. JAV dolerių76,4 mln. JAV dolerių48%4Viščiukų maištas2000 m. birželio 23 d.Peter Lord
Nick Park42–45 mln. JAV dolerių227,8 mln. JAV dolerių97%5Juozapas sapnų karalius2000 m. lapkričio 7 d.Robert Ramirez
Rob LaDucaN/AN/AN/A6Šrekas2001 m. gegužės 18 d.Andrew Adamson
Vicky Jenson60 mln. JAV dolerių491,8 mln. JAV dolerių88%7Simarono žirgas2002 m. gegužės 24 d.Kelly Asbury
Lorna Cook80 mln. JAV dolerių122,6 mln. JAV dolerių69%8Sinbadas: septynių jūrų legenda2003 m. liepos 2 d.Tim Johnson
Patrick Gilmore60 mln. JAV dolerių80,8 mln. JAV dolerių45%9Šrekas 22004 m. gegužės 19 d.Andrew Adamson
Kelly Asbury
Conrad Vernon150 mln. JAV dolerių935,2 mln. JAV dolerių89%10Visa tiesa apie ryklį2004 m. spalio 1 d.Vicky Jenson
Bibo Bergeron
Rob Letterman75 mln. JAV dolerių374,6 mln. JAV dolerių35%11Madagaskaras2005 m. gegužės 27 d.Eric Darnell
Tom McGrath75 mln. JAV dolerių556,6 mln. JAV dolerių55%12Volisas ir Gromitas: kiškiolakio prakeiksmas2005 m. spalio 7 d.Nick Park
Steve Box30 mln. JAV dolerių192,6 mln. JAV doleriųN/A13Anapus tvoros2006 m. gegužės 19 d.Tim Johnson
Karey Kirkpatrick80 mln. JAV dolerių340 mln. JAV dolerių75%14Srovės nublokšti2006 m. lapkričio 3 d.David Bowers
Sam Fell149 mln. JAV dolerių178 mln. JAV dolerių73%15Šrekas Trečiasis2007 m. gegužės 18 d.Chris Miller160 mln. JAV dolerių813,4 mln. JAV dolerių41%16Bitės filmas2007 m. lapkričio 2 d.Simon Smith
Steve Hickner150 mln. JAV dolerių293,5 mln. JAV dolerių49%17Kung Fu Panda2008 m. birželio 6 d.John Stevenson
Mark Osborne130 mln. JAV dolerių631,7 mln. JAV dolerių87%18Madagaskaras: pabėgimas į Afriką2008 m. lapkričio 7 d.Eric Darnell
Tom McGrath150 mln. JAV dolerių603,9 mln. JAV dolerių64%19Monstrai prieš ateivius2009 m. kovo 27 d.Conrad Vernon
Rob Letterman175 mln. JAV dolerių381,5 mln. JAV dolerių74%20Kaip prisijaukinti slibiną2010 m. kovo 26 d.Chris Sanders
Dean DeBlois165 mln. JAV dolerių494,9 mln. JAV dolerių99%21Šrekas. Ilgai ir laimingai2010 m. gegužės 21 d.Mike Mitchell135–165 mln. JAV dolerių756,2 mln. JAV dolerių57%22Megamaindas2010 m. lapkričio 5 d.Tom McGrath130 mln. JAV dolerių321,9 mln. JAV dolerių72%23Kung Fu Panda 22011 m. gegužės 26 d.Jennifer Yuh Nelson150 mln. JAV dolerių665,7 mln. JAV dolerių81%24Batuotas katinas Pūkis2011 m. spalio 28 d.Chris Miller130 mln. JAV dolerių555 mln. JAV dolerių86%25Madagaskaras 32012 m. birželio 8 d.Eric Darnell
Conrad Vernon
Tom McGrath145 mln. JAV dolerių746,9 mln. JAV dolerių78%26Legendos susivienija2012 m. lapkričio 21 d.Peter Ramsey145 mln. JAV dolerių306,9 mln. JAV dolerių74%27Krudžiai2013 m. kovo 22 d.Chris Sanders
Kirk DeMicco135–175 mln. JAV dolerių587,2 mln. JAV dolerių71%28Turbo2013 m. liepos 17 d.David Soren127 mln. JAV dolerių282,6 mln. JAV dolerių67%29Ponas Žirnis ir Šermanas2014 m. kovo 7 d.Rob Minkoff145 mln. JAV dolerių275,7 mln. JAV dolerių81%30Kaip prisijaukinti slibiną 22014 m. birželio 13 d.Dean DeBlois145 mln. JAV dolerių621,5 mln. JAV dolerių92%31Madagaskaro pingvinai2014 m. lapkričio 26 d.Eric Darnell
Simon J. Smith132 mln. JAV dolerių373,5 mln. JAV dolerių74%32Namai2015 m. kovo 27 d.Tim Johnson135 mln. JAV dolerių386 mln. JAV dolerių52%33Kung Fu Panda 32016 m. sausio 29 d.Jennifer Yuh Nelson
Alessandro Carloni145 mln. JAV dolerių521,2 mln. JAV dolerių86%34Troliai2016 m. lapkričio 4 d.Mike Mitchell125 mln. JAV dolerių346,9 mln. JAV dolerių75%35Ponas kūdikis2017 m. kovo 31 d.Tom McGrath125 mln. JAV dolerių528 mln. JAV dolerių53%36Kapitonas bekelnis2017 m. birželio 2 d.David Soren38 mln. JAV dolerių125,4 mln. JAV dolerių87%37Kaip prisijaukinti slibiną 32019 m. vasario 22 d.Dean DeBlois129 mln. JAV dolerių525,7 mln. JAV dolerių90%38Sniego vaikis2019 m. rugsėjo 27 d.Jill Culton75 mln. JAV dolerių188,7 mln. JAV dolerių82%39Troliai 22020 m. balandžio 10 d.Walt Dohrn90–110 mln. JAV dolerių48 mln. JAV dolerių71%40Krudžiai 22020 m. lapkričio 25 d.Joel Crawford65 mln. JAV dolerių216 mln. JAV dolerių77%41Nepažabojama dvasia2021 m. birželio 4 d.Elaine Bogan30 mln. JAV dolerių42,7 mln. JAV dolerių48%42Ponas kūdikis 2. Šeimos reikalai2021 m. liepos 2 d.Tom McGrath82 mln. JAV dolerių146,8 mln. JAV dolerių46%43Blogiukai2022 m. balandžio 22 d.Pierre Perifel69–80 mln. JAV dolerių250,5 mln. JAV dolerių88%44Batuotas katinas Pūkis: paskutinis noras2022 m. gruodžio 21 d.Joel Crawford90 mln. JAV dolerių370,9 mln. JAV dolerių95%45Jūrų pabaisa. Rubė Gilman2023 m. birželio 30 d.Kirk DeMicco70 mln. JAV dolerių34,7 mln. JAV dolerių65%46Troliai 32023 m. lapkričio 17 d.Walt Dohrn95 mln. JAV dolerių210,1 mln. JAV dolerių63%47Orionas ir tamsa2024 m. vasario 2 d.Sean CharmatzN/AN/A91%48Kung Fu Panda 42024 m. kovo 8 d.Mike Mitchell85 mln. JAV dolerių529,1 mln. JAV dolerių72%49Laukinukė Roz2024 m. rugsėjo 27 d.Chris Sanders78 mln. JAV dolerių334,5 mln. JAV dolerių98%50Dogmeno nuotykiai2025 m. sausio 31 d.Peter Hastings40 mln. JAV dolerių145,6 mln. JAV dolerių81%51Kaip prisijaukinti slibiną2025 m. birželio 13 d.Dean DeBlois150 mln. JAV dolerių624,4 mln. JAV dolerių76%52Blogiukai 22025 m. rugpjūčio 1 d.Pierre PerifelJP Sans80 mln. JAV dolerių–87%

 Pelningiausi filmai 
„Šrekas“ yra laikomas vienu sėkmingiausių „DreamWorks“ studijos projektų, kuris pirmąją savaitę uždirbo 42 348 JAV dol. Dar daugiau dėmesio ir pelno susilaukė būtent šio filmo tęsiniai. Antroji filmo dalis „Šrekas 2“ sumušė populiarumo rekordus ir atnešė net 919 838 758 JAV dol. pajamų ir vis dar yra pelningiausias animacinis filmas „DreamWorks“ studijos istorijoje. Nors pats filmas užima 24 vietą bendrame pelningiausių visų laikų filmų saraše, tačiau sudėjus visų tęsinių bendrus uždarbius visame pasaulyje gausime apie 2 955 797 005 JAV dol.

Antroje vietoje atsidurtų „Madagaskaras“, sulaukęs dviejų tęsinių ir bendrai uždirbęs net 1 872 688 997 JAV dol. Trečioje vietoje – „Kung Fu Panda“ ir „Kung Fu Panda 2“. Šie filmai uždirbo 1 297 524 046 JAV dol. kartu sudėjus.

 „DreamWorks“ Lietuvoje 
2010 m. Lietuvoje pasirodę studijos filmai „Šrekas. Ilgai ir laimingai“ ir „Kaip prisijaukinti slibiną“ pateko į daugiausiai lėšų Lietuvos kino teatruose uždirbusių filmų penketuką. Antrąją vietą užėmė „Šrekas“, uždirbęs 1 649 253 Lt, o penktąją – „Kaip prisijaukinti slibiną“, surinkęs 880 148 Lt. 2012 m. liepos 29 d. duomenimis, filmas „Batuotas katinas“ užėmė penktą vietą visų laikų pelningiausių Lietuvoje rodytų filmų sąraše su 2 334 066 Lt pajamomis. 7-ote vietoje buvo „Madagaskaras 2“ (1 877 230 Lt), 9-oje – „Madagaskaras 3“ (1 681 750 Lt).

 Taip pat skaitykite 
 DreamWorks SKG
 Animacijos studija

 Šaltiniai 

Kategorija:JAV įmonės
Kategorija:Kino kompanijos